Информация

по Приложение № 2 към чл.6 от Наредбата за ОВОС за преценка необходимостта от извършване на ОВОС

Изм. - ДВ, бр. 3 от 2006 г., изм. и доп. - ДВ, бр. 3 от 2011 г., изм. и доп. - ДВ, бр. 12 от 2016 г., в сила от 12.02.2016 г., изм. - ДВ, бр. 3 от 05.01.2018 г.

**за обект**

**“ЖИЛИЩНО СТРОИТЕЛСТВО – 5 бр. УПИ ” в имот 47295.43.1724, местност “Захаридево” от кадастрална карта на с.Марково**

**I. ИНФОРМАЦИЯ ЗА КОНТАКТ С ВЪЗЛОЖИТЕЛЯ:**

**II. РЕЗЮМЕ НА ИНВЕСТИЦИОННОТО ПРЕДЛОЖЕНИЕ:**

 Ново инвестиционно предложение с което ще се извърши процедура за изменение на УПИ 43.1436-жилищно строителство, съставляващ имот 47295.43.1724, местност “Захаридево” от кадастрална карта на с.Марково с цел на изменението - разделяне на имота на 5 бр. нови УПИ за жилищно строителство, улица тупик в границите на имота на възложителя. Настоящата информация е в изпълнение на писмо с изх.№ ОВОС – 863(4) от 09.07.2020г. на РИОСВ – Пловдив и е изготвена съгласно Приложение № 2 към чл. 6 на *Наредба за условията и реда за извършване на оценка на въздействието върху околната среда*.

1. **Характеристики на инвестиционното предложение**

*а) Размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;*

Инвестиционно предложение предвижда, процедура за изменение на УПИ 43.1436-жилищно строителство, съставляващ имот 47295.43.1724, местност “Захаридево” от кадастрална карта на с.Марково с цел на изменението - разделяне на имота на 5 бр. нови УПИ за жилищно строителство, улица тупик в границите на имота на възложителя.

За имота в които се предвижда да се реализира ИН, има влязъл в сила ПУП-ПРЗ съгласно Решение №165 от 28.06.2012г. на общ.съвет Родопи и с променено предназначение съгласно Решение КЗЗ-02, т.76 от 28.01.2020г. за промяна на предназначение на комисията за земеделски земи при МЗХГ. За допускане на настоящото изменение е издадена Заповед №452 от 20.05.2020г. на Кмета на община Родопи.

Инвестиционното намерение представлява изграждане на “жилищно строителство” в новообразувани УПИ І-1724; ІІ-1724; ІІІ-1724; ІV-1724, V-1724; улица тупик в границите на имота и разширение на селскостопански път. Предвидено е изграждане на по една жилищна сграда във всяко едно УПИ или общо пет сгради със застроена площ от около 350 кв.м. всяка.

До имотът се осигурява транспортен достъп по местен общински път, стабилизиран макадамов път с габарит 4м., разширен до габарит от 9,00м. до път гр. Пловдив - с. Марково – част от републиканската пътна мрежа. Водоснабдяването на обектите в района се осъществява от алтернативни водоизточници. Съгласно писмо изх.№08-00-2357/30.04.2020г. на ВиК Пловдив за имотът на възложителката е предвидено захранване с вода от алтернативен водоизточник с водомерен възел съгласно Закона за водите Предвиждат се пет тръбни кладенеца с дълбочина 25,0м. и приблизителни координати, както следва:

За новообразувано УПИ І-43.1724 - тръбен кладенец с дълбочина 25 м. и приблизителни координати: С 42° 04`36,893`` и И 24°42`47,923``. ;

За новообразувано УПИ ІІ-43.1724 - тръбен кладенец с дълбочина 25 м. и приблизителни координати: С 42° 04`36,230`` и И 24°42`47,744``. ;

За новообразувано УПИ ІІІ-43.1724 - тръбен кладенец с дълбочина 25 м. и приблизителни координати: С 42° 04`35,567`` и И 24°42`47,565``. ;

За новообразувано УПИ ІV-43.1724 - тръбен кладенец с дълбочина 25 м. и приблизителни координати: С 42° 04`34,954`` и И 24°42`47,255``. ;

За новообразувано УПИ V-43.1724 - тръбен кладенец с дълбочина 25 м. и приблизителни координати: С 42° 04`34,315`` и И 24°42`47,093``. ;

Водата от сондажните кладенци ще се използва за измиване на външни бетонови площадки и помещения, оросяване на зелени площи и пожарни нужди. За питейни нужди ще се използва бутилирана вода. Има съгласувателно писмо от Басейнова дирекция Източно беломорски район – Пловдив. За Електроснабдяването на имота има съгласувателно писмо с № 8683858-1/27.04.2020г. на ЕВН, като електрозахранването ще се осъществи по съгласувана и одобрена от експлотационното предприятие схема - от ТНН на БКТП “Шато”. Очаквана инсталирана мощност 5 х 10 Кw.

Обратните води – Тъй като в района не се експлоатира канализационна мрежа, то количествата от битови отпадни води ще се събират в безотточни бетонови ями – по една за всеки един УПИ. Дъждовните води ще се оттичат към зелените площи в имота.

Теренът е достатъчен за извършване на предвидените дейности и не се налага да бъдат използвани допълнителни площи, извън наличната площ.

Имотите са собственост на инвеститора

 – *Нотариален акт № 182, том І, р.№ 1745, нот дело 167/2006г.*

– *Нотариален акт № 94, том V, р.№ 6695, нот дело 879/2007г.*

 – *Нотариален акт № 48, том V, р.№ 7472, нот дело 531/2009г.*

*б) Взаимовръзка и кумулиране с други съществуващи и/или одобрени инвестиционни предложения;*

Имотът е в пряка връзка с имоти с променено предназначение от изток, запад и юг всички застроени и незастроени са отредени за жилищни нужди. Процедирани са преписки, както следва: от север имоти 43.566...43.572 с отредени УПИ І-43.565......VІ- 43.565 за жил.стр.; от запад имоти 43.614...до 43.621 с отредени УПИ І-111 до VІІ-112 жил.стр.; имот 43.111 с отредено УПИ 043110-жил.застр. и др.; на изток имоти 43.1594 до 43.1597 с отредени УПИ І-43.117 до ІV -43.117; на юг през селскостопанския път предвиден за обслужваща улица с габарит 9,00м. имоти 43.1884; 43.1885 и 43.1886 с отредени УПИ за жил.стр.; имот 43.1747 с отредено УПИ 43.1747-къщи за гости и много други.

*в) Използване на природни ресурси по време на строителството и експлоатацията на земните недра, почвите, водите и на биологичното разнообразие;*

Основни суровини и строителни материали, които ще се употребяват при изграждане на обекта са: тухли, инертни материали /пясък, баластра, чакъл, трошен камък/; бетонови и варови разтвори, мазилки и смеси; дървен материал; метални конструкции и арматурно желязо; PVC, PE-HD и PP тръбопроводи; облицовъчни и изолационни материали.

*г) Генериране на отпадъци – видове, количества и начин на третиране, и отпадъчни води;*

По време на фазата на строителството основният вид отпадъци, които ще се образуват са строителните. Събирането, съхранението, транспортирането и обезвреждането на отпадъците ще се извършва в съответствие с изискванията на Закона за опазване на околната среда и Закона за управление на отпадъците. Съгласно чл. 18, ал. 1 от ЗУО третирането и транспортирането на отпадъците от строителните площадки и при разрушаване или реконструкция на сгради и съоръжения се извършват от притежателите на отпадъците, от изпълнителя на строителството или разрушаването или от друго лице въз основа на писмен договор. Чл. 18, ал. 2 от ЗУО изисква кметът на общината да определя маршрута за транспортиране на отпадъците и инсталацията/съоръжението за третирането им. Строителни отпадъци ще се събират на отделена за целта площадка и ще се предават на лица приетежаващо съответното разрешително издадено по реда за ЗУО. Незначително ще бъде количеството на отпадъците, образувани от изпълнителите на строителните работи. Те са с Код 20 03 01: смесени битови отпадъци. Те ще се събират в контейнери и извозват от фирмата обслужваща района и извършваща тази дейност. При експлоатацията на жилищните сгради се очаква образуването на следните видове отпадъци:

• Код 20 03 01: Смесени битови отпадъци;

• Код 15 01: Опаковки (включително разделно събирани отпадъчни опаковки от бита);

• Код 20 02: Отпадъци от паркове и градини;

• Код 20 03: Други битови отпадъци.

Сметосъбирането и сметоизвозването на формираните по време на експлоатацията на жилищните сгради основно битови отпадъци, ще се извършва от фирмата по сметосъбиране и сметоизвозване, обслужваща село Марково.

*д) Замърсяване и вредно въздействие; дискомфорт на околната среда;*

По време на етапа на изграждане на инвестиционното предложение се очакват предимно неорганизирани емисии на вредни вещества в атмосферния въздух. Замърсяването на въздуха в района по време на строителството ще се дължи на изгорели газове от двигателите с вътрешно горене на машините осъществяващи строителните и транспортни дейности. Основните замърсители, които ще се отделят във въздуха са CO, NOx, SO2, CH-ди и прах. Тези емисии ще зависят от броя и вида на използваната при строителството техника. Прахови частици-при изпълнение на строително монтажните работи ще се емитира прах основно при изкопните работи, депонирането на хумусния слой и след това при възстановяването на терена /вертикална планировка/. Концентрацията на праховите частици до голяма степен ще зависи от сезона, през който ще се извършват строителните дейности, климатичните и метеорологичните фактори и предприетите мерки за намаляване праховото натоварване. По време на експлоатацията – отоплението на жилищните сгради е предвидено да се осъществява от автоматизирани пелетни котли с висок коефициент на полезно действие – екологичен начин на отопление

*е) Риск от големи аварии и/или бедствия, които са свързани с инвестиционното предложение;*

Като риск може да се разглежда вероятността дадена потенциална опасност, свързана със строителството и експлоатацията на инвестиционното предложение да окаже негативно влияние върху компонентите на околната среда или населението. Риск е всеки случай на съмнително извънредно събитие (възникнало или неизбежно), което може да има неблагоприятен ефект върху околната среда и/или човека. За предотвратяване на евентуални рискови ситуации, се предвижда провеждане на обучение и инструктаж на служителите. С предвидените за осъществяване на инвестиционното предложение техника, методи и материали не се очаква риск от инциденти за околната среда. Ще се съблюдават стриктно изискванията към аварийния план за обекта

*ж) Рисковете за човешкото здраве поради неблагоприятно въздействие върху факторите на жизнената среда по смисъла на* *§ 1, т. 12 от допълнителните разпоредби на Закона за здравето*.

 Реализацията на инвестиционното намерение няма да окаже неблагоприятното въздействие на фактори на жизнената среда определени по смисъла на § 1, т. 12 от допълнителните разпоредби на Закона за здравето както следва:

* Настоящото ИН няма да окаже влияние върху източник на води, предназначени за питейно-битови.
* В близост до терена на ИН липсват води за нужди предназначени за къпане, минерални води, предназначени за пиене или за използване за профилактични, лечебни или за хигиенни нужди.
* Шум и вибрации в жилищни, обществени сгради и урбанизирани територии. От дейността не се очаква увеличаване на шумовите нива различни от фоновите. Вероятност от поява на слаби шумови въздействие има само по време на строителството, но те ще са краткотрайни и временни и в рамките на допустимите норми.
* От дейността на настоящото ИН липсват йонизиращи лъчения в жилищните, производствените и обществените сгради, нейонизиращи лъчения в жилищните, производствените, обществените сгради и урбанизираните територии, химични фактори и биологични агенти в обектите с обществено предназначение.
* Няма да се засягат курортни ресурси.
* По отношение на въздух - Замърсяването на въздуха в района по време на строителството ще се дължи на: Изгорели газове от двигателите с вътрешно горене на машините осъществяващи строителните и транспортни дейности. Основните замърсители, които ще се отделят във въздуха са CO, NOx, SO2, CH-ди и прах. Тези емисии ще зависят от броя и вида на използваната при строителството техника. Прахови частици-при изпълнение на строително монтажните работи ще се емитира прах основно при изкопните работи, депонирането на хумусния слой и след това при възстановяването на терена /вертикална планировка/. Концентрацията на праховите частици до голяма степен ще зависи от сезона, през който ще се извършват строителните дейности, климатичните и метеорологичните фактори и предприетите мерки за намаляване праховото натоварване. По време на експлоатацията – отоплението на жилищните сгради е предвидено да се осъществява от автоматизирани пелетни котли с висок коефициент на полезно действие – екологичен начин на отопление.

***2. Местоположение на площадката, включително необходима площ за временни дейности по време на строителството.***

Проектната територия представлява имот 47295.43.1724 с площ 3631 кв.м., местност “Захаридево” от кадастрална карта на с. Марково. Инвестиционното намерение представлява изграждане на “жилищно строителство” в новообразувани УПИ І-1724; ІІ-1724; ІІІ-1724; ІV-1724, V-1724; улица тупик в границите на имота. В новообразуваните УПИ е предвидено изгражданена на по една жилищна сграда във всяко УПИ /общо пет жилищни сгради/ със застроени площи около 200 кв.м. и РЗП около 350 кв.м.

Имотът е с влязъл в сила ПУП-ПРЗ съгласно Решение на общ.съвет Родопи и с променено предназначение съгласно Решение за промяна на предназначение на комисията за земеделски земи при МЗХГ. За допускане на настоящото изменение е издадена Заповед на Кмета на община Родопи. До имотът е осигурен транспортен достъп по стабилизиран макадамов път с габарит от 9,00м. по приключили в обхвата преписки и по преписката на възложителката. Водоснабдяването на обектите в района се осъществява от алтернативни водоизточници и за имотът на възложителката е предвидено захранване с вода от алтернативен водоизточник с водомерен възел съгласно Закона за водите-тръбен кладенец с дълбочина 10,00м. Електроснабдяването на УПИ ще се осъществи по схема съгласувана и одобрена от експлотационното предприятие. Имота отстой на около 1100м. североизточно от края на регулацията на с.Марково и на около 500м. от път Пловдив - Марково.

Реализирането на настоящото инвестиционно намерение, ще стане съгласно утвърдения ПУП и работните проекти при спазване на ограничителната линия на застрояване. Към документацията е приложена скица на имота, в който се предвижда да се реализира инвестиционното предложение. Имота не попадат в границите на защитени територии, съгласно Закона за защитените територии и защитени зони, съгласно Закона за биологичното разнообразие.

***3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от*** ***приложение № 3 към ЗООС******.***

Основните процеси, предвиждани за осъществяване са в УПИ 43.1436-жилищно строителство, съставляващ имот 47295.43.1724, местност “Захаридево” от кадастрална карта на с. Марково е разделяне на имота на 5 бр. нови УПИ за жилищно строителство, улица тупик в границите на имота на възложителя. Спазени са всички законовите изисквания свързани с реализацията на ИН - Имотът е с влязъл в сила ПУП-ПРЗ , с променено предназначение съгласно, за допускане на настоящото изменение е издадена Заповед Кмета на община Родопи. Намерението на инвеститора и в новообразуваните УПИ да се изградят по една жилищна сграда във всяко УПИ /общо пет жилищни сгради/. Всяка новопостроена жилищна сграда ще е със застроена площ около 200 кв.м. и РЗП около 350 кв.м. За транспортен достъп до имота ще се ползва полски път с габарит от 9,00м., осигуряващ достъп до път Пловдив- Марково. Водоснабдяването ще е с алтернативни водоизточници Предвиждат се пет тръбни кладенеца с дълбочина 25,0м. Електроснабдяването на УПИ ще се осъществи по схема съгласувана и одобрена от експлотационното предприятие.

***4. Схема на нова или промяна на съществуваща пътна инфраструктура.***

За транспортно обслужване - Проектната територия представлява имот 47295.43.1724, местност “Захаридево”, с.Марково, общ.Родопи. Имотът представлява земеделска земя с влязъл в сила ПУП-ПРЗ за жилищно строителство, за който се предвижда изменение с цел разделяне, съгласно ЗУТ, като проектната територия е площ 3 631кв.м. за УПИ с начин на трайно ползване “ниско застрояване”. До имотът е осигурен транспортен достъп по стабилизиран макадамов път с габарит 9,0 м., като разширението е за сметка на имотите на възложителите и не се налага промяна на съществуваща или изграждане на нова пътна инфраструктура.

***5. Програма за дейностите, включително за строителство, експлоатация и фазите на закриване, възстановяване и последващо използване.***

Конкретните параметри на строителните дейности, респективно съответните технически строителни решения, ще бъдат предмет на бъдещо работно проектиране. Не се налага ползването на допълнителни площи за временни дейности по време на строителството, освен площта на имота, в който ще се реализира инвестиционното предложение. Основните строителни дейности ще се осъществят в рамките на един до два строителни сезона. Предвижда се изпълнението на стандартни за такъв тип строителни дейности. През този етап ще бъдат изградени и елементите на спомагателната инфраструктура – електроснабдяването на обекта, ВиК мрежата и т.н. Дейностите, който ще се извършват при строителството и експлоатацията на инвестиционното предложение ще бъдат по одобрени и съгласувани от съответните инстанции проекти.

***6. Предлагани методи за строителство.***

Ще се прилагат стандартни методи за строителство. Изпълнението на СМР ще се извършва в съответствие с проект за технология и организация на строителството като част от Плана за безопасни условия на труд в следната последователност:

 Описание на строителството на обекта:

**• Етапи на строителството**

На етап инвестиционно предложение, не може да се представи програма или срокове за изграждане на жлищните сгради, но намеренията на възложителите са за еднофазно строителство. Конкретните методи на строителство, са предмет на разработка във фазата на работно проектиране. Предлага се стандартно монолитно строителство. По отношение на последователността на строителните дейности те се разделят на:

*- Временно строителство.*

Поради мащаба на обекта, не е наложително извършването на временно строителство. Предвижда се обособяването на три спомагателни площадки, които ще бъдат ситуирани в границите на всяко от новообразуваните УПИ:

Площадка за строителните материали, малогабаритна строителна механизация и фургон за работниците, в който ще бъде съхраняван дребен инвентар.

Площадка за временно съхраняване на строителни отпадъци. Нейната площ ще бъде малка тъй като на нея ще се съхраняват главно отпадъци от некачествени строителни материали и отломки от новото строителство.

Площадка за временно съхраняване на земната откривка и хумусния пласт.

*- Основно строителство.*

Този етап ще се осъществи в рамките на един строителен сезон. За изграждане на жилищните сгради се предвижда изпълнението на стандартни за такъв тип строителство дейности – изкопни, кофражни, армировъчни, бетонови и монтажни. През този етап ще бъдат изградени и елементите на спомагателната инфраструктура – електроснабдяването, ВиК мрежата.

*- Закриване на строителната площадка.*

След изграждане на сградите, спомагателните площадки ще бъдат закрити. Генерираните по време на строителството отпадъци ще бъдат предавани на лица притежаващи съответните разрешителни по реда на ЗУО. Земните маси от изкопните дейности и хумусната откривка, ще бъдат използвани при изпълнение на вертикалната планировка на сградите и за рекултивация на засегнатите от строителството площи в имота.

***7. Доказване на необходимостта от инвестиционното предложение.***

Местоположението на имота е съобразено с дейността, която ще се развива.

С реализацията на инвестиционното предложение ще се подпомогне социално – икономическото развитие на района и ще се насърчи устойчивото му развитие, поради следното:

През последните години все повече нараства търсенето на парцели с цел изграждане на жилищни сгради извън градска територия. Поради тази причина реализацията на инвестиционното предложение е необходима предвид нарастващите нужди на населението от гр. Пловдив.

***Алтернативи :***

**Алтернатива 1 е свързана с реализацията на инвестиционното предложение, както е описано в т.2:**

Преимуществата на тази алтернатива се изразяват в следните области:

* Осигуряване на жилищни сгради за собствениците на поземления имот извън градска територия.
* Предвидените съвременни методи за строителство и използваното оборудване отговарят на най-добрите налични техники;

По отношение на местоположението площадката на сградите не се разглеждат други алтернативи, защото то е оптимално, а освен това имотът е собственост на възложителите.

**Алтернатива 0:**

Нулева алтернатива е възможността да не се осъществи дейността, предвидена с инвестиционното предложение. В случая не се препоръчва изпълнение на нулева алтернатива, тъй като успешната реализация на инвестиционното предложение ще има социален ефект, свързан с осигуряване на жилищни сгради за собствениците на поземления имот извън урбанизирана градска среда.

***8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.***

Имота цел на настоящото ИН - имот 47295.43.1724, местност “Захаридево”, с.Марково, общ.Родопи, представлява земеделска земя с влязъл в сила ПУП-ПРЗ за жилищно строителство, за който се предвижда изменение с цел разделяне, съгласно ЗУТ, като проектната територия е площ 3 631кв.м. за УПИ с начин на трайно ползване “ниско застрояване”. Към настоащата информация сме приложили скица на имота – Скица № 15-9704442/24.10.2019г. Реализирането на инвестиционното намерение ще стане съгласно утвърдения ПУП и работните проекти при спазване на ограничителната линия на застрояване. Имота не попадат в границите на защитени територии, съгласно Закона за защитените територии и защитени зони, съгласно Закона за биологичното разнообразие.

Съгласно т. ІІ от Писмото на РИОСВ с № ОВОС – 863(4)/09.07.2020г. най-близката защитена зона от Европейската екологична мрежа „НАТУРА 2000“ до която се намира имотите са ЗАЩИТЕНА ЗОНА *„****БРЕСТОВИЦА*" С КОД ВG 0001033.** Разглежданото инвестиционно намерениесе намира на разстояние около 3км от зоната.

***9. Съществуващо земеползване по границите на площадката или трасето на инвестиционното предложение.***

 Терена върху който се предвижда да се реализира инвестиционното намерение отстой на около 1100м. североизточно от края на регулацията на с.Марково и на около 500м. от път Пловдив - Марково. Имота представлява земеделска земя с влязъл в сила ПУП-ПРЗ за жилищно строителство, за който се предвижда изменение с цел разделяне, съгласно ЗУТ, като проектната територия е площ 3 631кв.м. за УПИ с начин на трайно ползване “ниско застрояване”

Реализирането на настоящото инвестиционно намерение, ще стане съгласно утвърдения ПУП и работните проекти при спазване на ограничителната линия на застрояване. Към документацията е приложена ситуация и схема с нанесен върху карта местоположенито на имота, в който се предвижда да се реализира инвестиционното предложение. Имота не попадат в границите на защитени територии, съгласно Закона за защитените територии и защитени зони, съгласно Закона за биологичното разнообразие. Намеренията на инвеститора не противоречат на други утвърдени устройствен и проекти или програми.

***10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.***

Инвестиционното предложение не попада в границите на защитени територии, съгласно Закона за защитените територии и защитените зони, съгласно Закона за биологичното разнообразие, изграждащи Националната екологична мрежа в страната. Няма чувствителни територии, в т.ч. чувствителни зони, уязвими зони, защитени зони, санитарно - охранителни зони и други. В близост до имотите няма защитени обекти или паметници на културата. Не попадат и в планински и горски масиви, влажни зони, в силно урбанизирани територии и т.н. Обектът не засяга елементи на националната екологична мрежа. В имотите, в които ще се реализира инвестиционното предложение липсват природни местообитания, предмет на опазване в ЗАЩИТЕНА ЗОНА *„****БРЕСТОВИЦА*" С КОД ВG 0001033.** В резултат от реализацията на инвестиционното предложение няма да настъпи унищожаване или увреждане на природни местообитания или местообитания на видове, предмет на опазване в защитената зона, тъй като такива липсват в имотите. Имотите отстоят на разстояние от зоната – 3 км. От изложеното по-горе може да се направи извода, че изграждането и експлоатацията на жилищните сгради не се очаква да окажат отрицателно въздействие върху елементите на Националната екологична мрежа.

***11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).***

Освен описаното по – горе, не се предвиждат други дейности, свързани с инвестиционното предложение, като добив на строителни материали, добив или пренасяне на енергия.

***12. Необходимост от други разрешителни, свързани с инвестиционното предложение.***

За реализацията на инвестиционното намерение е необходимо издаване на:

- Решение за преценяване необходимостта от изготвяне на ОВОС от Директора на РИОСВ-Пловдив;

- За реализацията на обекта е необходимо издаване на разрешение за строеж от Главния архитект на Община Родопи.

- Преди въвеждане на обекта в експлоатация е необходимо да се изпълнят изискванията на ЗУО.

**IІI. МЕСТОПОЛОЖЕНИЕ НА ИНВЕСТИЦИОННОТО ПРЕДЛОЖЕНИЕ, КОЕТО МОЖЕ ДА ОКАЖЕ ОТРИЦАТЕЛНО ВЪЗДЕЙСТВИЕ ВЪРХУ НЕСТАБИЛНИТЕ ЕКОЛОГИЧНИ ХАРАКТЕРИСТИКИ НА ГЕОГРАФСКИТЕ РАЙОНИ, ПОРАДИ КОЕТО ТЕЗИ ХАРАКТЕРИСТИКИ ТРЯБВА ДА СЕ ВЗЕМАТ ПОД ВНИМАНИЕ, И ПО-КОНКРЕТНО:**

Имота цел на настоящото ИН - имот 47295.43.1724, местност “Захаридево”, с. Марково, общ.Родопи, представлява земеделска земя с влязъл в сила ПУП-ПРЗ за жилищно строителство, за който се предвижда изменение с цел разделяне, съгласно ЗУТ, като проектната територия е площ 3 631кв.м. за УПИ с начин на трайно ползване “ниско застрояване”. Реализирането на инвестиционното намерение ще стане съгласно утвърдения ПУП и работните проекти при спазване на ограничителната линия на застрояване. Имота не попадат в границите на защитени територии, съгласно Закона за защитените територии и защитени зони, съгласно Закона за биологичното разнообразие.

Терена върху който се предвижда да се реализира инвестиционното намерение отстой на около 1100м. североизточно от края на регулацията на с.Марково и на около 500м. от път Пловдив - Марково.

Реализирането на настоящото инвестиционно намерение, ще стане съгласно утвърдения ПУП и работните проекти при спазване на ограничителната линия на застрояване. Имота не попадат в границите на защитени територии, съгласно Закона за защитените територии и защитени зони, съгласно Закона за биологичното разнообразие. Намеренията на инвеститора не противоречат на други утвърдени устройствен и проекти или програми.

1. **съществуващо и одобрено земеползване**

Инвестиционното предложение ще се реализира в землището на село Марково, Община „Родопи”. Инвестиционното предложение има изцяло положителен ефект, ще се реализира в близост до гр. Пловдив и близките населени места Мърково и съседното Белащица, няма да засегне в негативен аспект жителите на съседните населени места.

1. **мочурища, крайречни области, речни устия**

Проектната територия е с площ 3631 кв.м. Имота е с променено предназначение и не попада в мочурища, крайречни области и речни устия, поради което не се очаква реализацията му да окаже негативно влияние върху тези водни обекти и свързаните с тях влажни зони.

1. **крайбрежни зони и морска околна среда**

Имота, предмет на инвестиционното предложение се намира в Горнотракийската низина и не засяга крайбрежни зони и морска среда.

1. **планински и горски райони**

Имота в който се предвижда да се реализира инвестиционното предложение се намира в равнинен район. В съседните имоти в границите им липсва дървесна растителност, представляваща гора по смисъла на Закона за горите и не засяга планински и гористи местности.

1. **защитени със закон територии**

Имота, предмет на инвестиционното предложение не попада в границите на защитени територии по смисъла на Закона за защитените територии, или в други защитени със закон територии.

1. **засегнати елементи от Националната екологична мрежа**

Съгласно т. ІІ от Писмото на РИОСВ с № ОВОС – 863(4)/09.07.2020г. най-близката защитена зона от Европейската екологична мрежа „НАТУРА 2000“ до която се намира имотите са ЗАЩИТЕНА ЗОНА *„****БРЕСТОВИЦА*" С КОД ВG 0001033.** Разглежданото инвестиционно намерение **се** намира на разстояние около 3км от зоната.

1. **ландшафт и обекти с историческа, културна или археологическа стойност**

Ландшафтът в района на инвестиционното предложение е земеделски, район с интензивно ползване на земята и редица свързани с това съпътстващи дейности на местното население. В границите на имота и в близост липсват обекти с историческа, културна или археологическа стойност.

1. **територии и/или зони и обекти със специфичен санитарен статут или подлежащи на здравна защита**

Засегнатата от инвестиционното предложение територия и района около нея не представлява обект със специфичен санитарен статут или подлежаща на здравна защита.

**IV. ТИП И ХАРАКТЕРИСТИКИ НА ПОТЕНЦИАЛНОТО ВЪЗДЕЙСТВИЕ ВЪРХУ ОКОЛНАТА СРЕДА, КАТО СЕ ВЗЕМАТ ПРЕДВИД ВЕРОЯТНИТЕ ЗНАЧИТЕЛНИ ПОСЛЕДИЦИ ЗА ОКОЛНАТА СРЕДА ВСЛЕДСТВИЕ НА РЕАЛИЗАЦИЯТА НА ИНВЕСТИЦИОННОТО ПРЕДЛОЖЕНИЕ:**

***1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.***

Характерът на инвестиционното предложение не предполага отрицателно въздействие върху населението на съседните и близките населени места и здравето на хората.

При реализация на инвестиционното предложение, не се очаква промяна на почвените показатели от съществуващото положение, ако строителството и експлоатацията се осъществят съгласно действащите нормативни изисквания. Негативно въздействие върху атмосферния въздух при изграждането и експлоатацията на бъдещата сграда не се очаква. Използваните водни количества ще са неголеми, поради липса на производствени дейности с необходимост от производствена вода и няма да окажат влияние върху режима на подземните води и общото състояние на водните екосистеми. Не се очаква отрицателно въздействие върху водните екосистеми вследствие строителството и експлоатацията на инвестиционното предложение. Изграждането на бъдещият обект не би повлиял върху качествата на почвата и земните недра и не е свързана с дейности, оказващи отрицателно въздействие върху ландшафта в района.

Очаква се по време на строителството да се повиши слабо запрашаването на въздуха и шумовото въздействие от работещата техника през деня, но то ще бъде временно и краткотрайно.

Работните проекти, както и експлоатацията на бъдещият обект ще бъдат изпълнени по всички нормативни изисквания и не се очаква замърсяване компонентите на околната среда.

При спазване на одобрените проекти и законови изисквания не се очаква отрицателно въздействие върху компонентите на околната среда - атмосферен въздух, води, почвата, земни недра, ландшафт, климат, биоразнообразие и неговите елементи.

Имота не попада в границите на защитени територии по смисъла на Закона за защитените територии и в границите на защитени зони от Националната екологична мрежа, поради което не се очаква въздействие върху този компонент.

***2. Въздействие върху елементи от Националната екологична мрежа, включително на разположените в близост до инвестиционното предложение.***

Имота представлява изоставена земеделска земя и отрицателно въздействие върху растителния и животинския свят не се очаква. Не се засягат защитени територии, съгласно Закона за защитените територии.

Имота не попада в границата на защитената зона, намират се на разстояние приблизително 3 км от границата, поради което не се очаква реализацията на инвестиционното предложение да окаже негативно влияние върху предмета на опазване в защитената зона.

Следователно не се очаква отрицателно въздействие върху елементите на Националната екологична мрежа от реализацията на инвестиционното предложение.

***3. Очакваните последици, произтичащи от уязвимостта на инвестиционното предложение от риск от големи аварии и/или бедствия.***

По време на строителните дейности е възможно само временно замърсяване чрез запрашаване на въздуха през периода на работа на товарните машини. При правилно изпълнение на предвидените дейности по реализация на строителството няма да възникнат ситуации свързани с отделяне на емисии замърсяващи въздуха и/или подземните води, както и генериране на опасни отпадъци.

Има вероятност от поява на шумови въздействие по време на строителството, но те ще са краткотрайни и временни и в рамките на допустимите норми. При реализацията на обекта не се очакват наднормени нива на шум, вибрации, или поява на вредни лъчения.

Работните проекти, както и експлоатацията на обекта ще бъдат изпълнени по всички нормативни изисквания и бъдещия обект няма да доведе до замърсяване компонентите на околната среда.

При спазване на необходимите норми на проектиране и нормативни изисквания, риск от аварии, бедствия и инциденти в околната среда няма да има.

***4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).***

Въздействието върху компонентите на околната среда при строителството може да се оцени предварително като незначително, краткотрайно и временно (в периода на строителство), пряко и непряко, без кумулативно действие и локално само в района на строителната площадка. Не се засягат населени места или обекти, подлежащи на здравна защита. Единствено въздействието върху почвата в рамките на площадката е дълготрайно, защото една част от нея се отстранява, а друга се превръща в антропогенна от разположените върху нея сгради, съоръжения и настилка.

При спазване на законовите изисквания и мерки, експлоатацията на обекта не се очаква да окаже отрицателно въздействието върху компонентите на околната среда. Генерираните отпадъци ще се третират съгласно изискванията на *Наредба за управление на строителните отпадъци и за влагане на рециклирани строителни материали* и ЗУО, поради което не се очаква да окажат отрицателно въздействие върху компонентите на околната среда. Като цяло въздействието от експлоатацията на бъдещият обект, може да се оцени предварително като, незначително, без кумулативно действие и локално в само района на имотите, в които ще се реализира инвестиционното предложение.

***5. Степен и пространствен обхват на въздействието – географски район; засегнато население; населени места.***

Инвестиционното предложение ще се реализира в Горнотракийската низина, землище на с. Марково. Предвид характера и мащаба на инвестиционното предложение, реализацията му има локален обхват и не се очаква да засегне в негативен аспект населението на съседните села Марково, гр. Пловдив и с. Белащица. Същото има изцяло положителен ефект – ще се подпомогне социално – икономическото развитие на района и ще се насърчи устойчивото му развитие. Реализацията на инвестиционното предложение няма да засегне в негативен аспект жителите на селото и съседните населени места

***6. Вероятност, интензивност, комплексност на въздействието.***

Реализацията на инвестиционното предложение няма да повлияе отрицателно върху компонентите на околната среда. При фазата на строителство, продължителността на въздействието е краткотрайно само по време на строително-монтажните дейности. То е еднократно без обратимост. Във фазата на експлоатация в съответствие с технологичната схема на инвестиционното предложение, въздействието е непрекъснато и постоянно. Предвид характера на обектите, предмет на инвестиционното предложение и липсата на производствена дейност, реализацията на инвестиционното предложение няма да повлия върху качеството и регенеративната способност на природните ресурси. Компонентите на околната среда в района няма вероятност да бъдат подложени на интензивни и комплексни въздействия, предизвикващи наднорменото им замърсяване.

***7. Очакваното настъпване, продължителността, честотата и обратимостта на въздействието.***

Продължителност на въздействието - краткотрайно максимум до 1г. (за срока на строителството); Честота на въздействието - кратко с периодично (в условие на светъл работен ден) въздействие;

***8.* Комбинирането с въздействия на други съществуващи и/или одобрени инвестиционни предложения.**

Инвестиционното намерение е свързано с изграждане на жилищни сгради и се намира до регулацията на село Марково в район, който се превръща в жлищен.

***9. Възможността за ефективно намаляване на въздействията.***

При строителството ще се вземат следните мерки за намаляване на отрицателното въздействие на обекта върху околната среда и хората:

• Ограничаване на прахоотделянето при строителните работи, при транспортиране на материала и санитарно хигиенните изисквания за безопасна работа

• На работниците ще се осигурят необходимите лични предпазни средства (антифони, противопрахови маски, каски) за опазване здравето на работниците при съществуващите параметри на работната среда

• Своевременно и регулярно оросяване на пътищата по време на строителството, през сухите и топли периоди

• Механизацията ще работи в изправно състояние, за да се предотвратят всякакви аварии от горивно смазочни материали, което би довело до замърсяване на подземните води в района

• Ще се разработи план за аварийни, кризисни ситуации и залпови замърсявания и мерки за тяхното предотвратяване или преодоляване;

• Упражняване на ефективен контрол от страна на възложителите за спазването на вътрешния ред и програмата за управление на генерираните отпадъци при производствената дейност

***10. Трансграничен характер на въздействието.***

Не се очакват трансгранични въздействия.

***11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху:***

Не се очаква отрицателно въздействие от реализацията на инвестиционното предложение. Вероятност от поява на слаби шумови въздействие има само по време на строителството, но те ще са краткотрайни и временни и в рамките на допустимите норми.

Мерките, които ще се предвидят за намаляване на евентуалното негативно влияние от реализирането на инвестиционното предложение са свързани със спазване на мероприятията по опазване на околната среда и мерките за безопасност на работниците при извършване на необходимите строителни дейности за преустройството.

При извършване на необходимите строителни дейности за преустройството ще се вземат следните мерки за намаляване на отрицателното въздействие на обекта върху околната среда и хората:

> Своевременно и регулярно оросяване на пътищата по време на строителството, през сухите и топли периоди.

> Механизацията да работи в изправно състояние, за да се предотвратят всякакви аварии от горивно смазочни материали, което би довело до замърсяване на подземните води в района.

> Разработване на план за аварийни, кризисни ситуации и залпови замърсявания и мерки за тяхното предотвратяване или преодоляване;

> Упражняване на ефективен контрол от страна на ръководството на фирмата за спазването на вътрешния ред и програмата за управление на генерираните отпадъци при производствената дейност;

На работниците ще се осигурят необходимите лични предпазни средства (антифони, противопрахови маски, каски) за опазване здравето на работниците при съществуващите параметри на работната среда

Ще се разработи план за аварийни, кризисни ситуации и залпови замърсявания и мерки за тяхното предотвратяване или преодоляване;

Упражняване на ефективен контрол от страна на възложителите за спазването на вътрешния ред и програмата за управление на генерираните отпадъци при производствената дейност

**V. ОБЩЕСТВЕН ИНТЕРЕС КЪМ ИНВЕСТИЦИОННОТО ПРЕДЛОЖЕНИЕ.**

В съответствие с изискванията на чл. 4 от Наредбата за условията и реда за извършване на ОВОС, възложителя е извършил уведомление. До настоящият момент не са постъпили писмени или устни възражения относно инвестиционното предложение.

**ВЪЗЛОЖИТЕЛ……………………………**